FI Euroopan unionin virallinen lehti L 79/10

KOMISSION ASETUS (EU) 2016/452,

annettu 29 päivänä maaliskuuta 2016,

Euroopan parlamentin ja neuvoston asetuksen (EY) N:o 396/2005 liitteiden II ja III muuttamisesta siltä osin kuin on kyse kaptaanin, propikonatsolin ja spiroksamiinin jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan ja 49 artiklan 2 kohdan

sekä katsoo seuraavaa:

(1) Tehoaineiden kaptaani, propikonatsoli ja spiroksamiini jäämien enimmäismäärät vahvistettiin asetuksen (EY) N:o 396/2005 liitteessä II ja liitteessä III olevassa B osassa.

(2) Euroopan elintarviketurvallisuusviranomainen, jäljempänä ’elintarviketurvallisuus-viranomainen’, antoi perustellun lausunnon (2) kaptaanin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä sen 12 artiklan 1 kohdan mukaisesti. Se ehdotti jäämän määritelmän muuttamista kasvituotteiden osalta. Se suositteli voimassa olevien jäämien enimmäismäärien nostamista tai pitämistä ennallaan tiettyjen tuotteiden osalta. Se katsoi, että eräitä tietoja ei ollut saatavilla omenoita, päärynöitä, kvitteneitä, mispeleitä, lokvatteja, aprikooseja, kirsikoita, persikoita, luumuja, mansikoita, karhunvatukoita, vadelmia, mustikoita, herukoita, karviaisia ja tomaatteja koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot. Elintarviketurvallisuusviranomainen totesi, että tietoja ei ollut saatavilla manteleita, syötäviksi tarkoitettuja viinirypäleitä, viinin valmistukseen tarkoitettuja viinirypäleitä, perunoita, kurkkuja, meloneja, siloendiivejä, purjoa, maissia ja durraa koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Kyseisiä tuotteita koskevat jäämien enimmäismäärät olisi vahvistettava määritysrajan tasolle.

(3) Elintarviketurvallisuusviranomainen antoi perustellun lausunnon (3) propikonatsolin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan sekä sen 12 artiklan 1 kohdan mukaisesti. Se katsoi, että eräitä tietoja ei ollut saatavilla greippejä, sitruunoita, limettejä, mandariineja, omenoita, aprikooseja, syötäviksi ja viinin valmistukseen tarkoitettuja viinirypäleitä, banaaneja, rapsinsiemeniä, ohranjyviä, kauranjyviä, riisinjyviä, rukiinjyviä, vehnänjyviä, sokerijuurikkaita, sian lihasta ja rasvaa, naudan lihasta ja rasvaa, lampaan lihasta ja rasvaa, vuohen lihasta ja rasvaa, siipikarjan lihasta ja rasvaa, lehmänmaitoa, lampaanmaitoa ja vuohenmaitoa ja linnunmunia koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot. Elintarviketurvallisuusviranomainen totesi, että tietoja ei ollut saatavilla manteleita, kirsikoita, luumuja, mansikoita, herukoita (punaisia, mustia ja valkoisia), karviaismarjoja, paprikoita, kurkkuja, latva-artisokkia, maapähkinöitä ja teetä koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Kyseisiä tuotteita koskevat jäämien enimmäismäärät olisi vahvistettava määritysrajan tasolle.

(4) Elintarviketurvallisuusviranomainen antoi perustellun lausunnon (4) spiroksamiinin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan sekä sen 12 artiklan 1 kohdan mukaisesti. Se ehdotti jäämän määritelmän muuttamista ja katsoi, että eräitä tietoja ei ollut saatavilla syötäviksi ja viinin valmistukseen tarkoitettuja viinirypäleitä, banaaneja, ohraa, kauraa, ruista, vehnää, siipikarjan lihasta, rasvaa ja maksaa ja linnunmunia koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot. Koska on aiheellista vahvistaa jäämän määritelmäksi eläinperäisten hyödykkeiden osalta ”spiroksamiinikarboksyylihapon metaboliitti M06 ilmaistuna spiroksamiinina (isomeerien summa)”, saatavilla on riittävästi tietoa jäämien enimmäismäärän vahvistamiseksi sian lihaksen, rasvan, maksan ja munuaisten, naudan lihaksen, rasvan, maksan ja munuaisten, lampaan lihaksen, rasvan, maksan ja munuaisten, vuohen lihaksen, rasvan, maksan ja munuaisten ja lehmän-, lampaan- ja vuohenmaidon osalta. Koska ohraa ja kauraa koskevat jäämien enimmäismäärät (0,4 mg/kg) perustuvat hyvään maatalouskäytäntöön, jota ei enää tueta, kyseisiä hyödykkeitä koskevat jäämien enimmäismäärät olisi alennettava 0,05 mg:aan/kg.

(5) Niiden tuotteiden osalta, joissa kyseisen kasvinsuojeluaineen käyttö ei ole sallittua ja joiden osalta ei ole olemassa tuonnissa sallittavia enimmäismääriä tai jäämien Codex-enimmäismääriä (CXL-arvoja), jäämien enimmäismäärät olisi vahvistettava määritysrajan tasolle tai olisi sovellettava jäämien enimmäismäärän oletusarvoa, kuten asetuksen (EY) N:o 396/2005 18 artiklan 1 kohdan b alakohdassa säädetään.

(6) Komissio kuuli torjunta-ainejäämiä käsitteleviä Euroopan unionin vertailulaboratorioita tarpeesta mukauttaa tiettyjä määritysrajoja. Laboratoriot totesivat useiden aineiden osalta, että tekninen kehitys edellyttää erityisten määritysrajojen asettamista tietyille hyödykkeille.

(7) Kun otetaan huomioon elintarviketurvallisuusviranomaisen perustellut lausunnot ja tarkasteltavana olevan asian kannalta merkitykselliset tekijät, asianmukaiset muutokset jäämien enimmäismääriin täyttävät asetuksen (EY) N:o 396/2005 14 artiklan 2 kohdan vaatimukset.

(8) Unionin kauppakumppaneita on kuultu Maailman kauppajärjestön kautta uusista jäämien enimmäismääristä. Huomautuksia saatiin useilta kolmansilta mailta uudesta jäämän määritelmästä ja kaptaanin jäämien enimmäismäärästä viinin valmistukseen tarkoitetuissa viinirypäleissä. On aiheellista pitää nykyinen jäämän määritelmä ja jäämien enimmäismäärä väliaikaisesti voimassa, jotta voidaan tuottaa jäämien syntymistä viinin valmistukseen tarkoitetuissa viinirypäleissä koskevat tiedot ehdotetun uuden jäämän määritelmän mukaisesti. Kyseistä jäämien enimmäismäärää tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(9) Sen vuoksi asetusta (EY) N:o 396/2005 olisi muutettava.

(10) Tuotteiden tavanomaisen kaupan pitämisen, jalostuksen ja kulutuksen mahdollistamiseksi tässä asetuksessa olisi säädettävä sellaisia tuotteita koskevasta siirtymäjärjestelystä, jotka on tuotettu ennen jäämien enimmäismäärien muuttamista ja joiden osalta kuluttajansuoja säilyy tietojen mukaan korkeatasoisena.

(11) Olisi sallittava kohtuullinen siirtymäaika ennen muutettujen jäämien enimmäismäärien soveltamista, jotta jäsenvaltiot, kolmannet maat ja elintarvikealan toimijat voivat valmistautua jäämien enimmäismäärien muuttamisesta johtuviin uusiin vaatimuksiin.

(12) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 396/2005 liitteet II ja III tämän asetuksen liitteen mukaisesti.

2 artikla

Asetusta (EY) N:o 396/2005, sellaisena kuin se oli ennen muuttamista tällä asetuksella, sovelletaan edelleen tuotteisiin, jotka on tuotettu ennen 19 päivästä lokakuuta 2016.

3 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 19 päivästä lokakuuta 2016.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä maaliskuuta 2016. Komission puolesta Puheenjohtaja Jean-Claude JUNCKER

(1) EUVL L 70, 16.3.2005, s. 1.

(2) EFSA (Euroopan elintarviketurvallisuusviranomainen), 2014. Reasoned opinion on the review of the existing maximum residue levels (MRLs) for captan according to Article 12 of Regulation (EC) No 396/2005. EFSA Journal 2014; 12(4):3663, s. 55.

(3) Euroopan elintarviketurvallisuusviranomainen; Review of the existing maximum residue levels (MRLs) for propiconazole according to Article 12 of Regulation (EC) No 396/2005. EFSA Journal 2015, 13(1):3975.

(4) Euroopan elintarviketurvallisuusviranomainen; Review of the existing maximum residue levels (MRLs) for spiroxamine according to Article 12 of Regulation (EC) No 396/2005. EFSA Journal 2015, 13(1):3992.